stanford-oval/wikipedia huggingface dataset:
Jalkapallon maailmanmestaruuskilpailut
Maailmanmestaruuskilpailuista suljetut joukkueet

Saksa – erotettiin Fifasta 1945. Saksan liittotasavalta hyväksyttiin uudelleen jäseneksi vuoden 1950 MM-kisojen jälkeen.
Etelä-Afrikka – suljettiin vuosien 1958–1990 kisoista maan apartheid-politiikan takia
Iran – suljettiin vuoden 1986 kisoista kieltäydyttyään pelaamasta karsintojen kotiotteluitaan Iranin ulkopuolella Irakin–Iranin sodan aikana
Meksiko – suljettiin vuoden 1990 kisoista peluutettuaan edeltäneissä olympiakarsinnoissa yli-ikäisiä pelaajia
Chile – suljettiin vuosien 1990 ja 1994 kisoista Roberto Rojasin teeskenneltyä loukkaantumista saadakseen karsintaottelun keskeytettyä
Jugoslavia – suljettiin vuoden 1994 kisoista Jugoslavian hajoamissotien seurauksena
Guinea – suljettiin vuoden 2002 kisoista kesken karsintojen poliittisen väliintulon takia.
Myanmar – suljettiin vuoden 2006 kisoista, koska joukkue vetäytyi vuoden 2002 kisojen karsinnasta lohkojaon jälkeen.
Etiopia – suljettiin vuoden 2010 kisoista kesken karsintojen. Syynä pitkään jatkuneet kiistat jalkapalloliiton johdossa ja Afrikan jalkapalloliiton kanssa tehtyjen sopimusten pitämättömyys.
Venäjä – suljettiin vuoden 2022 kisoista kesken karsintojen. Syynä Venäjän hyökkäys Ukrainaan 2022–.
Aiheesta muualla

Kuvia tai muita tiedostoja aiheesta Jalkapallon maailmanmestaruuskilpailut Wikimedia Commonsissa
| n k Kansainvälinen jalkapallo |
| --- | --- | --- |
FIFA: Maailmanmestaruuskilpailut (Alle: 20 • 17)  • Maanosaliittojen cup • Olympialaiset • Naisten maailmanmestaruuskilpailut • (Alle: 20 • 17) • Seurajoukkueiden maailmanmestaruuskilpailut
| Aasia | AFC – Asian Cup |  |
| Afrikka | CAF – Africa Cup of Nations |  |
| Etelä-Amerikka | CONMEBOL – Copa América |  |
| Eurooppa |  UEFA – Euroopan-mestaruuskilpailut  Naisten Euroopan-mestaruuskilpailut  Nations League  |  |
| Pohjois-Amerikka, Keski-Amerikka ja Karibia | CONCACAF – Gold Cup |  |
| Oseania | OFC – Nations Cup |  |
| n k Jalkapallon maailmanmestaruuskilpailut |
| --- | --- |
1930 1934 1938 1950 1954 1958 1962 1966 1970 1974 1978 1982 1986 1990 1994 1998 2002 2006 2010 2014 2018 2022 2026 2030 2034
Jalkapallon maailmanmestarit
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1930  Uruguay | 1934  Italia | 1938  Italia | 1950  Uruguay | 1954  Saksa | 1958  Brasilia | 1962  Brasilia | 1966  Englanti | 1970  Brasilia | 1974  Saksa |
| 1978  Argentiina | 1982  Italia | 1986  Argentiina | 1990  Saksa | 1994  Brasilia | 1998  Ranska | 2002  Brasilia | 2006  Italia | 2010  Espanja | 2014  Saksa |
| 2018  Ranska | 2022  Argentiina |  |  |  |  |  |  |  |  |
Maanosaliitot ja niihin kuuluvat maat.
Romanian Ion Lǎpuşneanu ja Perun Julio Lores pallontavoittelutilanteessa jalkapallon ensimmäisissä maailmanmestaruuskilpailuissa Uruguayssa 1930.
Argentiinan Diego Maradona kuuluisassa pelissään Englantia vastaan vuoden 1986 kisoissa.
Brasilialainen Pelé on ainoa maailmanmestaruuden kolme kertaa voittanut pelaaja.
Vuoden 1978 virallinen kisapallo Adidas Tango.
Janaul

| Janaul (Янаул) Яңауыл |
| --- | --- |
 lippu:  vaakuna
 Janaul
 Koordinaatit: 56.2648°N, 54.9296°E 
Valtio:   Venäjä
Tasavalta:   Baškortostan
ISO 3166-2 -tunnus:  RU-BA
Väkiluku (2010):  26 924
Aikavyöhyke:  UTC+5 (MSK+2)
 
 http://www.yanaul.ru/ 
 Piirin sivusto (venäjäksi) 
Infobox OKVirheellinen NIMI-arvo: 
Janaul (ven. Янау́л, baškiiriksi Яңауыл) on kaupunki Baškortostanin tasavallan pohjoisosissa Venäjällä. Se sijaitsee Kaman sivujoen Buin rannalla 218 kilometriä Ufasta luoteeseen. Sen kautta kulkee Kazanin ja Jekaterinburgin välinen rautatie.  Tämä 26 900 hengen kaupunki on noin 48 100 asukkaan (2010) Janaulin piirin keskus.
Kaupunki on perustettu vuonna 1991. Se on yksi Baškortostanin öljyntuotannon keskuksista.
Aiheesta muualla

Perustiedot Janaulin piiristä (Arkistoitu – Internet Archive) (venäjäksi)
Epävirallinen kaupunkisivusto (venäjäksi)
Baškortostanin tasavallan kaupungit
Pääkaupunki: Ufa

Agidel | 
Baimak | 
Belebei | 
Beloretsk |
Birsk |
Blagoveštšensk |
Davlekanovo |
Djurtjuli |
Išimbai | 
Janaul |
Kumertau | 
Meleuz |
Mežgorje |
Neftekamsk |
Oktjabrski |
Salavat |
Sibai |
Sterlitamak |
Tuimazy |
Utšaly
Jangal-liike

Jangal-liike oli Mīrzā Kūchik Khānin johtama kapinaliike Persiassa vuosina 1917−1921. Ideologiselta taustaltaan liike yhdisti vasemmistolaisia ja islamisteja. Qajarit kukistivat kapinan vuonna 1921.
Historia

Mīrzā Kūchik Khān, oikealta nimeltään Mirza Yunus, aloitti taistelun hallintoa vastaan vuonna 1908 kuningasmielisten vallankaappauksen jälkeen. Vuonna 1917 hän perusti Gīlānissa oman kapinallisjoukkonsa. Jangal-nimen liike sai alueen metsien mukaan. Kapina oli tähdätty paitsi Qajarien hallintoa, myös brittejä ja venäläisiä vastaan. Liikkeen julkaiseman Jangal-lehden mukaan kapinan tarkoitus oli iranilaisten oikeuksien suojeleminen ja muslimien valistus. Liikkeen ideologinen tausta ei ole täysin selvä. Siinä yhdistyivät kommunismi ja islamilaisuus. Liikkeeseen kuuluikin monia Persian ensimmäisen sukupolven marxisteista. Kapinan huippuaikoina liike hallitsi Gīlānin ohella myös osia Māzandarānista, ja sen muodostama hallinto sai de facto tunnustuksen briteiltä. Aseistautuneita kapinallisia oli enimmillään noin 6 000, ja liike sai tukea Venäjän bolševikeilta. Kesäkuussa 1920 kapinoitsijat julistivat Gīlānin neuvostotasavallan perustetuksi. Kapina kukistettiin kuitenkin lopullisesti vuoden 1921 lokakuussa, kun aiemmin vallankaappauksella valtaan noussut Ahmad Shah Qajar valloitti kasakoiden tukemana Raštin.
Mīrzā Kūchik Khān.
Jandomjärvi

| Jandomjärvi Яндомозеро, Jandomozero |
| --- | --- |
 Jandomjärven kirkko.
 Jandomjärvi
 Koordinaatit: 62°13′51″N, 35°13′32″E 
Valtio:  Venäjä
Tasavalta:  Karjalan tasavalta
Piiri:  Karhumäen piiri
Kunta:  Suurlahti
Hallinto:  
 – Asutustyyppi:  kylä
Väkiluku (2012):  0
Infobox OKVirheellinen NIMI-arvo: 
Jandomjärvi (ven. Я́ндомозеро, Jandomozero) on kylä Karjalan tasavallan Karhumäen piirin Suurlahden kunnassa Venäjällä. Se sijaitsee samannimisen järven keskelle työntyvässä niemessä 17 kilometriä Suurlahdesta itään. Kylässä ei ole vakituisia asukkaita (vuonna 2012).
Jandomjärven pogosta lähikylineen muodosti 1900-luvun alussa Suurlahden volostiin kuuluneen kyläkunnan. Vuonna 1905 siihen kuului kahdeksan kylää, joissa oli yli tuhat asukasta. Neuvostoaikana perustettiin Äänisentauksen piiriin kuulunut Jandomjärven kyläneuvosto. Vuonna 1933 siihen kuului 14 asutusta, joissa oli lähes 800 asukasta. Asukkaat olivat kaikki venäläisiä. Toisen maailmansodan jälkeen Jandomjärvi liitettiin Suurlahden kyläneuvostoon.
Nykyään kylässä on vain muutama talo. Sen nähtävyys on vuonna 1650 (tai vuosina 1653–1656) rakennettu puinen Suurmarttyyri Barbaran kirkko, joka on valtakunnallinen suojelukohde. Kirkko on restauroitu vuosina 1951–1957 ja uudelleen vuonna 1989. Jandomjärvellä on historiallisen asutuksen status.
Aiheesta muualla

Jandomjärvi Karjalan tasavallan matkailusivustolla (Arkistoitu – Internet Archive) (venäjäksi)
Jambinen trimetri

Jambinen trimetri on antiikin kreikkalaisesta metriikasta peräisin oleva runomitta, jossa trimetrisäkeet koostuvat kolmesta jambisesta metronista. Jambista trimetriä käytettiin erityisesti kreikkalaisten näytelmien dialogiosuuksissa.
Kaava

Runomitan säkeen peruskaava on ( = lyhyt tavu,  = pitkä tavu,  = anceps eli lyhyt tai pitkä tavu):
Yksi jambimetron on , ja se koostuu kahdesta jambijalasta . Säkeen ensimmäisessä ja toisessa metronissa joku pitkistä tavuista voidaan korvata kahdella lyhyellä, jolloin nämä metronit voivat olla peruskaavan lisäksi myös seuraavien variaatioiden mukaisia:
Joskus, kuten erisnimen sovittamiseksi runomittaan, myös alun anceps-tavu voidaan korvata kahdella lyhyellä tavulla:
Esimerkki

Aiskhyloksen Persialaisista, katkelma Salamiin meritaistelun kuvauksesta:
Eva Jare

Eva Jare (s. 6. heinäkuuta 1947) on suomalainen entinen jalkapalloilija.
Naisjalkapalloilun kilpailutoiminta alkoi Suomessa 1971 ja seuraavana vuonna Jare aloitti jalkapalloilun Lahti-69:n riveissä. Ennen jalkapallouraa hän oli SM-tason hiihtäjä. Myöhemmin urallaan Jare pelasi Tampereen Ilveksessä, Kuusysissä ja Lahden Sammossa, jossa oli samalla myös valmentaja. Jare oli mukana Suomen kaikkien aikojen ensimmäisessä naisten maaottelussa elokuussa 1973 ja hän teki voittomaalin maajoukkueen historian ensimmäisessä voittoon päättyneessä ottelussa Ruotsia vastaan 12. kesäkuuta 1976. Jare pelasi kaikkiaan 15 maaottelua.
Eva Jare valittiin 2014 ensimmäisten joukossa Helmet Klubiin, perusteena oli merkittävä peliura maajoukkueessa. Lisäksi Jare on palkittu Kaija Salopuron nimeä kantavalla
Kaijan kannu -palkinnolla 2009; kunnianosoitus on merkittävästä tyttö- ja naisjalkapallon eteen tehdystä työstä. Jarelle on myönnetty Suomen Palloliiton kultainen ansiomerkki maajoukkue- ja valmentajatoiminnoista. Eva Jare suoritti ensimmäisenä naisena SPL A- valmentaja kurssin vuonna 1982. Lisäksi hän oli SPL Naisvaliokunnan yhtenä jäsenenä 1981-1985. Hänelle on myönnetty Kuusysin legenda numero 12 ja kultainen ansiomerkki 2004.
Pierre Janet

Pierre Janet. (Valokuva: Dornac.)
Pierre Marie Félix Janet [žane] (30. toukokuuta 1859 Pariisi – 24. helmikuuta 1947 Pariisi) oli uraauurtava ranskalainen psykologi, psykoterapeutti ja filosofi. Hän oli ensimmäisiä tutkijoita, jotka kiinnittävät huomiota potilaan traumojen ja elämänhistorian väliseen yhteyteen. Janet myös yhdisti työssään akateemisen psykologian tutkimuksen ja mielisairauksien hoidon käytännön menetelmät.
Janet opiskeli Pariisin yliopistossa kuuluisan neurologi Jean-Martin Charcot’n johdolla. Hänen filosofinen tutkielmansa valmistui vuonna 1889. Janet työskenteli Charcot’n kutsumana pariisilaisessa Salpêtrièren sairaalassa, jossa valmistui hänen hysteriaa käsittelevä lääketieteen väitöksensä L’état mental des hystériques vuonna 1892. Lääketieteen tohtorin arvo hänelle myönnettiin seuraavana vuonna.
Vuonna 1898 Janet luennoi Pariisin yliopistossa. Hän toimi vuodet 1902–1932 psykologian professorina Collège de Francessa. Vuonna 1923 julkaistiin hänen merkittävä teoksensa La médecine psychologique ja vuodet 1928–1932 hän käytti muistin tutkimiseen. Syksyllä 1906 Janet luennoi Harvardin yliopiston Medical Schoolissa Yhdysvalloissa. Hänelle myönnettiin Harvardin kunniatohtorin arvo vuonna 1936.
Janetin psykiatrisessa ajattelussa keskeinen käsite oli energia. Hän piti tiettyjen hermostollisten ongelmien syynä energeettisen tason alentumista. Tästä kärsivillä henkilöillä ei ole sitkeyttä eikä omanarvontuntoa. Energia-käsitteen rinnalla hän puhui jännityksen (tension) käsitteestä: sielullista energiaa hillitään ja säännellään tensioilla. Näiden pohjalta Janet muodosti sielullisten toimintojen hierarkian, joka on samalla yksilön kehitysportaikko. Sen tasoja Janet nimitti realiteetin asteiksi.
Janetin elämäntyö on rinnasteinen ja samanaikainen Sigmund Freudin työn kanssa sikäli, että kumpikin pyrki kuvaamaan ihmisen henkiset toiminnot kokonaisuutena. Janetia on kritisoitu siitä, ettei hänen teoriansa ota huomioon niitä yksilöpsykologisia tekijöitä, jotka saattavat johtaa mielen sairastumiseen.
Aiheesta muualla

Onno Van der Hart & Barbara Friedman: A Reader's Guide To Pierre Janet: A Neglected Intellectual Heritage (englanniksi) (ranskaksi) (trauma-pages.com)
Pierre Janet philosophe devenu médecin et psychologue, 1859-1947 (julkaisuja verkkoversioina,  Université Québec à Chicoutimi) (ranskaksi) (uqac.ca)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Alankomaat  Puola  Portugali 
Tieteilijät:  CiNii  Mathematics Genealogy Project 
Henkilöt:  Deutsche Biographie  DDB  Trove 
Muut:  SNAC  IdRef
Japaninsillikuore

| Japaninsillikuore> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Sillikuorekalat Argentiniformes
Heimo::  Sillikuoreet Argentinidae
Suku::  Glossanodon
Laji::  semifasciatus
Kaksiosainen nimi
 Glossanodon semifasciatus  Kishinouye, 1904 
Katso myös
   Japaninsillikuore Wikispeciesissä  
Infobox OKNimi-testi OK: 
Japaninsillikuore (Glossanodon semifasciatus) on sillikuoreiden (Argentinidae) heimoon kuuluva kalalaji. Sitä tavataan jopa 1017 metrin syvyydessä. Japaninsillikuoreen suurin tavattu pituus on 21,0 senttimetriä. Se tulee sukukypsäksi kaksivuotiaana 13 senttimetrin pituisena.
Karel Janoušek

| Karel Janoušek |
| --- | --- |
 Karel Janoušek toisen maailmansodan aikaisessa valokuvassa.
Henkilötiedot
Syntynyt: 30. lokakuuta 1893 Přerov
Kuollut: 27. lokakuuta 1971 (77 vuotta) Praha
Sotilashenkilö
Taistelut ja sodat:  ensimmäinen maailmansota toinen maailmansota
Sotilasarvo:  kenraali
Karel Janoušek (30. lokakuuta 1893 – 27. lokakuuta 1971) oli tšekkoslovakialainen kenraali, joka vaikutti etenkin maansa ilmavoimissa. Saksan miehitettyä Tšekkoslovakian ja toisen maailmansodan alettua hän komensi Tšekkoslovakian liittoutuneiden puolella toimineita ilmavoimia. Sodan jälkeen Janoušek joutui kommunistiviranomaisten pidättämäksi ja hän sai pitkän vankeustuomion vapautuen vuonna 1960.
Elämäkerta

Karel Janoušek syntyi Přerovissa 30. lokakuuta 1893. Hän valmistui lukiosta ja ensimmäisen maailmansodan syttyä hänet lähetettiin Venäjän vastaiselle rintamalle vuonna 1914. Janoušek jäi sotavangiksi, jonka jälkeen hän liittyi Venäjällä muodostettuun Tšekkoslovakian legioonaan. Legioonan sotilaana Janoušek osallistui esimerkiksi Zborivin taisteluun ja myöhemmin legioonan taisteluihin Siperiassa. Lopulta hän palasi tällä välin itsenäistyneeseen Tšekkoslovakiaan vuonna 1920.
Palaamisensa jälkeen Janoušek aloitti opinnot sotilaskoululla Prahassa, josta hän valmistui vuonna 1923. Hän toimi sittemmin upseerina yleisesikunnassa, jossa hänellä oli huomattava vaikutus etenkin Tšekkoslovakian ilmavoimien kehittämiseen. Hän toimi ilmavoimien komentajana vuodesta 1934 vuoteen 1939 saaden vuonna 1937 ylennyksenkenraalimajuriksi.
Saksan miehitettyä Tšekkoslovakian Janoušek toimi ensin jonkin aikaa maanalaisessa liikkessä, mutta toisen maailmansodan alettua hän matkusti Ranskaan marraskuussa 1939. Ranskassa hän liittyi liittoutuneiden maaperällä toimineisiin Tšekkoslovakian ilmavoimiin. Saksan vallattua Ranskan Janoušek siirtyi edelleen Isoon-Britanniaan, jossa hänestä tuli jälleen Tšekkoslovakian ilmavoimien komentaja vuonna 1940 brittiläisellä ilmamarsalkkana. Hänellä oli myös varailmamarsalkan arvo kuninkaallisissa ilmavoimissa.
Maailmansodan jälkeen Janoušek toimi Tšekkoslovakian yleisesikunnan varapäällikkönä ja jonkin aikaa myös ilmatorjuntajoukkojen tarkastajana. Kommunistit kaappasivat vallan Tšekkoslovakiassa huhtikuussa 1948 ja Janoušek yritti paeta ulkomaille. Hän jäi kuitenkin kiinni ja hän sai 19-vuoden vankeustuomion. Kaksi vuotta tuomion langettamisen jälkeen hänen tuomiotaan korotettiin elinikäiseksi vankeudeksi. Lopulta vuonna 1960 hänet vapautettiin viimein armahdettuna. Janoušek rehabilitoitiin vuonna 1968 ja hän kuoli Prahassa 27. lokakuuta 1971. Hän sai virallisesti takaisin kenraaliluutnantin sotilasarvonsa kuolemansa jälkeen vuonna 1990 ja vuonna 1991 hänet ylennettiin vielä postyymisti kenraaliksi.
Karel Janoušekin muistolaatta Prahassa.
Hr. Ms. Jan van Brakel (F825)

| Hr>  Ms. Jan van Brakel |
| --- | --- |


Aluksen vaiheet
Rakentaja:  Royal Schelde, Vlissingen, Alankomaat
Kölinlasku:  16. marraskuuta 1979
Laskettu vesille:  16. toukokuuta 1981
Palveluskäyttöön:  14. huhtikuuta 1983
Poistui palveluskäytöstä:  Kreikalle 2001 nimellä Kanaris
Tekniset tiedot
Uppouma:  3 500 t (kuiva) 3 900 t (kuormattu)
Pituus:  130,2 m (kokonaispituus)
Leveys:  14,4 m
Syväys:  6 m
Koneteho:  2-akselinen COGOG: 2 × Rolls-Royce Olympus TM 3B -kaasuturbiinia 51 600 shp 2 × Rolls-Royce Tyne TM 1C -kaasuturbiinia 9 800 shp
Nopeus:  30 solmua 20 solmua
Miehistöä:  176
Aseistus
Aseistus:  2 × neliohjuksista Harpoon-ohjusten laukaisualustaa 1 × kahdeksan ohjuksen Sea Sparrow -ohjusten laukaisualusta 1 × OTO Melara Compatto 76 mm/L62 -tykki 1 × 30 mm Goalkeeper CIWS 4 × 324 mm Mk46 -torpedoputkea 2 × Westland Lynx -helikopteria
Hr. Ms. Jan van Brakel (runkonumero F825) oli Alankomaiden kuninkaallisen laivaston Kortenaer-luokan ohjusfregatti.
Valmistus

Alus tilattiin Royal Scheldeltä Vlissingenistä ja sen köli laskettiin 16. marraskuuta 1979. Alus laskettiin vesille 16. toukokuuta 1981 ja se valmistui 14. huhtikuuta 1983.
Palvelus

Alus poistettiin palveluksesta 2001 ja se myytiin Kreikalle, joka liitti sen laivastoonsa nimellä Kanaris.
Jarega

Jarega (komiksi ja venäjäksi Я́рега) on kaupunkimainen taajama Komin tasavallan Uhtan kaupunkipiirikunnassa Venäjällä. Se sijaitsee Malyi Voivož -joen yläjuoksulla 24 kilometriä Uhtasta lounaaseen. Kahden kilometrin päässä taajamasta on Kotlasin ja Vorkutan välisen rautatien Jaregan asema. Asukkaita on 8 500 henkeä (vuonna 2009).
Paikkakunta on syntynyt 1930-luvulla Jaregan öljyntuotantoalueen yhteyteen. Vuonna 1944 se sai kaupunkimaisen taajaman statuksen.
Jaotteluita

| Jaotteluita> Διαιρέσεις.Alkuperäisteos |
| --- | --- |
Kirjailija:  Aristoteles
Kieli:  muinaiskreikka (klassinen)
Genre:  filosofia
Julkaistu:  300-luku eaa.
Löydä lisää kirjojaKirjallisuuden teemasivulta
Jaotteluita (m.kreik. Διαιρέσεις, Diaireseis) oli Aristoteleen kirjoittama filosofinen teos, joka käsitteli logiikkaa ja samalla Aristoteleen psykologisia näkemyksiä. Se ei ole säilynyt nykyaikaan, mutta siitä tunnetaan joitakin katkelmia myöhempien antiikin aikaisten kirjailijoiden teosten kautta.
Jaotteluita tunnetaan muun muassa Diogenes Laertioksen esittämästä Aristoteleen teosten luettelosta. Myös Aleksanteri Afrodisiaslainen mainitsee sen. Antiikin aikana oli liikkeessä useita samannimisiä kirjoituksia, mutta ainakin osa niistä on mahdollisesti ollut eri teoksia kuin kyseinen Aristoteleen kadonnut teos. Teoksesta on säilynyt neljä katkelmaa muun muassa Diogeneen ja Simplikioksen kautta.
Diogeneen mukaan teos käsitti 17 kirjaa. Aristoteleen uskotaan kehitelleen siinä muun muassa tunteita (pathē) koskevia näkemyksiään, jotka myöhemmin esitti säilyneessä teoksessaan Retoriikka. Retoriikassa hän on saattanut kehittää näkemyksiään edelleen ja laajentaa niitä; toisaalta myös Jaotteluita on saattanut olla aiheen laajempi esitys. Teos käsitteli myös sielua ja sen kolmijakoa.
Kirjallisuutta

Rose, Valentinus: Aristotelis qui ferebantur librorum Fragmenta ed. 2.  Berlin:  Teubner, 1870; kolmas painos Leipzig 1886.  Teoksen verkkoversio.
Ross, W. D.: Aristotelis Fragmenta selecta.  Oxford:  Oxford University Press, 1955.  Teoksen verkkoversio.
Jerry Lee Lewis

| Jerry Lee Lewis |
| --- | --- |
 Lewis 1950-luvulla
Henkilötiedot
Syntynyt: 29. syyskuuta 1935 Ferriday, Louisiana, Yhdysvallat
Kuollut: 28. lokakuuta 2022 (87 vuotta) DeSoton piirikunta, Mississippi, Yhdysvallat
Ammatti:  laulaja-lauluntekijä
Muusikko
Taiteilijanimi:  The Killer
Laulukielet:  englanti
Aktiivisena:  1954–2022
Tyylilajit:  rock and roll, rockabilly, country, blues
Soittimet:  laulu, piano, kitara
Levy-yhtiöt:  Sun, Mercury, Sire/Warner Bros, MCA
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Jerry Lee Lewis (29. syyskuuta 1935 Ferriday, Louisiana, Yhdysvallat – 28. lokakuuta 2022 DeSoton piirikunta, Mississippi, Yhdysvallat) oli rock and roll -pioneeri, pianisti ja laulaja. Hänet tunnettiin myös lempinimellä The Killer.
Jerry Lee Lewis tunnettiin hurjana lavaesiintyjänä, mitä tuki hänen aggressiivinen soittotyylinsä. Hän oli ensimmäinen, joka käytti pyrotekniikkaa lavaesiintymisessään. Hän oli mukana myös niin sanotussa Miljoonan dollarin kvartetissa, johon kuuluivat lisäksi Carl Perkins, Elvis Presley ja Johnny Cash.
Elämä > Lapsuus ja nuoruus

Jerry Lee Lewis varttui Elvis Presleyn tapaan gospel-musiikin ympäröimänä köyhän Etelän oloissa. Jerryn vanhemmat olivat Mamie Lewis ja Elmo Lewis. Lewis oppi pianonsoiton nopeasti, ja oli perheen jäsentensä mukaan jo 14-vuotiaana etevä boogie woogie -pianisti. Hän kehitti omaperäisenä pidetyn, erilaisia vaikutteita yhdistelevän pianonsoittotyylinsä. Vuonna 1950 hän aloitti opiskelut Southwestern Bible Institutessa, Texasissa, mutta joutui pian erotetuksi soitettuaan kirkossa pianolla virsiä boogie-tyyliin. Ensimmäinen levytys on vuodelta 1954. Vuonna 1956 hänestä tuli yksi memphisiläisen Sun Recordsin nimekkäimmistä laulajista.
Elämä > Läpimurto

Sunilla Lewisia kehotettiin soittamaan rock and rollia Elvis Presleyn tapaan. Lewisin esikoissingle "Crazy Arms" myi paikallisesti hyvin. Toinen single ja Lewisin läpimurtokappale ”Whole Lotta Shakin’ Goin’ On” (1957) myi koko maassa yli kuusi miljoonaa kappaletta Lewisin esiinnyttyä The Steve Allen Show’ssa. ”Great Balls of Fire” (1957) myi viisi miljoonaa, ja sen jälkeen myös ”Breathless” (1958) ja ”High School Confidential” (1958) myivät hyvin. "Whole Lotta Shakin'" ja "Great Balls" olivat samanaikaisesti pop-, country- ja R&B-listojen top-viidessä.
Elämä > Skandaali

Kun Lewis 22-vuotiaana meni naimisiin serkkunsa tyttären kanssa, joka oli vain 13-vuotias, eikä edellinen avioerokaan ollut vielä selvä, hänen uransa katkesi äkisti. Epäsopivana pidetty liitto paljastui Lewisin Englannin-kiertueella 1958, ja koko maa alkoi boikotoida häntä. Sama ilmiö toistui Yhdysvalloissa, eikä Lewisin esiintymisiä enää haluttu kuin halpoihin kuppiloihin.
Avioliitto 13-vuotiaan Myra Gale Brownin kanssa oli Lewisin kolmas. Vuonna 1952, 16 vuoden iässä, Lewis oli avioitunut 16-vuotiaan Dorothy Bartonin kanssa 20 kuukauden ajaksi. Lewisin toisesta, Jane Mitchumin kanssa solmitusta avioliitosta vuosina 1953–1957 syntyi kaksi lasta, Jerry Lee Lewis Jr. ja Ronnie Guy Lewis.
Kolmannesta, Brownin kanssa solmitusta liitosta syntyi kaksi lasta, Steve Allen Lewis ja Phoebe Allen Lewis. Kun Brown ja Lewis erosivat vuonna 1970, Brown kertoi joutuneensa liittonsa aikana jokaisen kuviteltavissa olevan fyysisen ja henkisen väkivallan muodon kohteeksi.
Vuonna 1971 Lewis meni naimisiin Jaren Elizabeth Gunn Paten kanssa, ja seuraavana vuonna heille syntyi tytär, Lori Lee Lewis. Viides, Shawn Stephensin kanssa solmittu liitto päättyi jo parin kuukauden kuluttua, kun vaimo kuoli yliannostukseen. Lewisin avioliitto Kerrie McCarverin kanssa tuotti yhden lapsen, nimeltään Jerry Lee Lewis III, mutta päättyi 21 vuoden jälkeen 2005. Vuonna 2012 Lewis meni naimisiin seitsemännen vaimonsa Judith Brownin kanssa, ja pysyi hänen kanssaan elämänsä loppuun saakka.
Elämä > Myöhempi ura

Lewisin ura ei kuitenkaan loppunut avioskandaaliin, vaan hän jatkoi myöhemmin 1960- ja 1970-luvuilla country-musiikin parissa nousten monilla kappaleillaan country-listan kärkeen. Jerry Lee Lewis nauttii nykyään suurta mainetta rock 'n' roll -musiikin varhaisten kehittäjien riveissä. Jerry Lee Lewisista on tehty elokuva nimeltä Great Balls Of Fire (1989), jossa Lewisia näytteli Dennis Quaid. Hän on esiintynyt myös vuoden 1978 musiikkielokuvassa Kuumaa vahaa.
Folk-kappale, jonka esittää Miljoonan dollarin kvartetti. Äänitetty 4. joulukuuta 1956.
Äänitiedostojen kuunteluohjeet